ઊંઘ અને માનસિક શાંતિને પણ ઉંડો સંબંધ છે. શારીરિક થાક સારી ઊંઘ માટેની નિર્દોષ ઔષધિ છે. તનાવગ્રસ્ત મન ઊંઘનું વેરી છે. સ્નાન, ધ્યાન અને હળવું સંગીત કે વાંચન ઉત્તમ ઊંઘ માટેનાં ત્રણ નિર્દોષ ઔષધો છે. એક ગ્લાસ હૂંફાળા દૂધમાં એક ચમચી ગાયનું ઘી અને બે ચમચી મધ ભેળવી પીવાથી ઊંઘ સારી આવે છે. સુતાં પહેલાં ઇષ્ટદેવનું ધ્યાન અને મંત્ર-જપ ચિંતા હરે છે અને મનને શાંતિ આપે છે. મનગમતું હળવું સંગીત કે પસંદગીના પુસ્તકના થોડાં પાનાં તમને એક જુદી દુનિયામાં ખેંચી જાય અને ઊંઘ લાવવામાં મદદ કરે.